Entre os nesosilicatos tenemos l'olivín; entre os piroxens a enstatita, a hiperstena, l'auchita, a echirina y a espodumena, estando a més freqüent l'auchita. A espodumena ye un piroxén de litio present en as pegmatitas. Entre os anfíbols o més important ye a hornblenda, propia d'as andesitas calcoalcalinas. Entre os filosilicatos tenemos a flogopita en as peridotitas, a biotita en o granito, a moscovita tamién en o granito, y a lepidolita. Entre os tectosilicatos tenemos a serie d'as plachioclasas, os feldespatos alcalins, os feldepatos potasicos (microclina, ortosa, sanidina) y os feldespatoides en as rocas volcanicas alcalinas.